open-index/open-wikipedia-markdown huggingface dataset:
Mark – de biter!

***Mark – de biter!*** (originaltittel: *Squirm*) er en amerikansk skrekkfilm fra 1976 regissert og skrevet av Jeff Lieberman. Filmen handler om amerikansk småby som invaderes av menneskeetende mark etter et tordenvær. Hovedrollene spilles av Don Scardino, Patricia Pearcy, R.A. Dow og Jean Sullivan.

*Mark - de biter!* er tematisk sett en av flere amerikanske filmer på 1970-tallet som gikk under benevnelsen "nature-strikes-back" (naturen slår tilbake).

## Handling
Fiskerlansbyen Fly Creek i Georgia blir hjemsøkt et av voldsomt tordenvær. Noen kraftlinjer slites løs i uværet og kablene lander på bakken slik at jorda blir elektrisk. Dette fører til at millioner av mark kryper fram og går til angrep på befolkningen.

## Om filmen
Filmen ble dårlig mottatt av kritikerne, noe som gjenspeiles i at den bare har oppnådd 36 % på Rotten Tomatoes.

*[[VG]]s* anmelder gav den terningkast en og skrev følgende kommentar: «En ufyslig film om en spesiell sort meitemark som velter frem i hundretusener og truer folk».

## I rollene
* Don Scardino	 – 	Mick
* Patricia Pearcy – Geraldine "Geri" Sanders
* R.A. Dow – Roger Grimes
* Jean Sullivan – Naomi Sanders	
* Peter MacLean – Sheriff Jim Reston
* Fran Higgins – Alma Sanders	
* William Newman – Quigley
* Barbara Quinn – Jenta til sheriffen
* Carl Dagenhart – Willie Grimes
* Angel Sande – Millie
* Carol Jean Owens – Lizzie	
* Kim Iocouvozzi – Hank	
* Walter Dimmick – Danny	
* Leslie Thorsen – Bonnie	
* Julia Klopp – Mrs. Klopp

## Referanser


## Eksterne lenker
* 
* badmovies.org
Tor Grenness

**Tor Grenness** (født 15. oktober 1943 i Oslo) er en norsk førsteamanuensis og sakprosaforfatter ansatt ved Handelshøyskolen BI. 

Grenness har doktorgrad i *Business Administration* (DBA), men underviser hovedsakelig i samfunnsvitenskapelige metoder. Han har gitt ut en rekke bøker innen vitenskapsteori og metode for forskning og oppgaveskriving.

## Bibliografi i utvalg
* 2001: *Innføring i vitenskapsteori og metode*, Universitetsforlaget, Oslo ISBN 9788215001326 
* 2008: *Kvalitative metoder for markedsføring og organisasjonsfag* (med Steinar Ola Gaute Aas Askheim), Universitetsforlaget, Oslo ISBN 9788215010007

## Referanser


## Eksterne lenker

* universitetsforlaget.no om Grenness
Gudenes hevn

***Gudenes hevn*** (originaltittel: *The Food of the Gods*) er en amerikansk science fiction-grøsser fra 1976 regissert og bearbeidet til manus av Bert I. Gordon. Manus er løst basert på H. G. Wells' roman *[[The Food of the Gods and How It Came to Earth]]* fra 1904. Hovedrollene spilles av Marjoe Gortner, Pamela Franklin, Ralph Meeker, John McLiam, og Ida Lupino.

*Gudenes hevn* er en av flere amerikanske filmer på 1970-tallet som gikk under benevnelsen "nature-strikes-back". Den har et økologisk budskap.

## Handling
Et eldre ektepar, som bor på en øy, eksperimenterer med et stoff som har den egenskap at dyr får abnorm stor vekst. Rotter får fatt i stoffet, og får en enorm vekst. På samme øy befinner også fotballspilleren Morgan og noen venner seg. De er på jakt, men får andre ting å tenke på da de blir angrepet av noen gigantiske veps. Etter en stund møter de matprodusenten Jack Bensington og hans assistent, biologen Lorna Scott. De er der i håp om å få markedsføre stoffet som fører til den abnorme veksten. Etterhvert oppdager de at øya er fylt med gigantiske dyr som i økende grad går løs på mennesker, og de blir derfor stående overfor problemet om å få dem utryddet. De blir tvunget til å søke tilflukt på en bondegård når de får en gruppe gigantrotter etter seg.

## Om filmen
Filmen ble dårlig mottatt av amerikanske kritikere og har bare oppnådd 24 % på Rotten Tomatoes. Den amerikanske filmanmelderen Roger Ebert gav den én av fire stjerner.

*Gudenes hevn* ble i 1989 etterfulgt av *[[Food of the Gods II]]*. Denne har imidlertid lite å gjøre med innholdet i den første filmen. Denne oppfølgeren ble forbudt i Norge i 1989.

## I rollene
* Marjoe Gortner –  Morgan 
* Pamela Franklin –  Lorna Scott 
* Ralph Meeker –  Jack Bensington 
* Jon Cypher –  Brian 
* Ida Lupino –  Mrs. Skinner 
* John McLiam –  Mr. Skinner 
* Belinda Balaski –  Rita 
* Tom Stovall –  Thomas 
* Chuck Courtney –  Davis 
* Reg Tunnicliffe –  Ferry Attendant

## Referanser


## Eksterne lenker
* 
* Review and Production Stills at stomptokyo.com
* Review and Production Stills at finalgirl.blogspot.com
* Filmtrailer (YouTube)
Marc Muniesa

**Marc Muniesa Martínez** (født 1992) er en spansk fotballspiller som spiller for den qatarske klubben Al Shahaniya SC.

Muniesa er midtstopper, men kan også brukes som back.

Han spilte for B-laget til FC Barcelona, Barcelona Atlétic. Han fikk sin debut for Barcelonas A-lag i sesongen 2008/2009, men ble utvist etter bare ti minutters spill.

Den 2. juli 2013 meldte han overgang fra FC Barcelona til , hvor han skrev under på en fireårskontrakt.

## Referanser


## Eksterne lenker
*
Jeffrén Suárez

**Jeffrén Isaac Suárez Bermúdez** (født 20. januar 1988), også kjent som **Jeffrén**, er en spansk-venezuelansk fotballspiller som spiller for den kyprotiske klubben AEK Larnaka. 

Han har tidligere spilt for FC Barcelona. I sesongoppkjøringen foran 2009/2010 sesongen spilte han så å si hver eneste kamp, og scoret i nærmest samtlige.

Han ble født i Venezuela, men har spansk pass.

Jeffrén regnes som et stort talent, og har imponert som kantspiller. Han kan brukes både på høyre og venstre kant.

Han var del av det spanske laget som vant U19-EM i 2006.

## Referanser


## Eksterne lenker
*
La Masia

**La Masia** er juniorarkademiet til fotballklubben FC Barcelona. Den ble bygget i 1702, og ligger like ved Camp Nou, FC Barcelonas storstadion. Bygningen har gjentatte ganger blitt ombygget, og dette vil også mest sannsynlig bli tilfelle i nær fremtid. Fra 2010 er det nemlig bestemt at Barcelonas ungdomsakademi vil bli flyttet til et nytt og eksklusivt bygg, som naturligvis vil bestå av et svært treningsanlegg. Dette nye treningsanlegget er enormt påkostet, og er et klart og tydelig tegn på at klubben også i fremtiden vil satse stort på å rendyrke fotballtalenter i sine egne rekker.

Det nåværende La Masia består av flere etasjer, og har både innendørs svømmebasseng, mathall og ikke minst en sportshall. La Masia er et juniorarkademi i særklasse, og regnes som å være blant de beste å oppfostre talenter i verden.

Kjente spillere som Josep Guardiola, Carles Puyol, Xavi Hernández, Víctor Valdés, Gerard Piqué, Andrés Iniesta, Sergio Busquets, Cesc Fàbregas, Lionel Messi, Thiago Alcántara og Gerard Deulofeu har alle gått gradene i La Masia. 

## Historie
La Masia er en gammel landsresidens i Barcelona, som ble reist i 1702. Den ligger et steinkast unna Camp Nou, det kolossale stadionet til FC Barcelona i bydelen Les Corts i Barcelona. Barcelona spilte sine hjemmekamper på Camp de Les Corts før klubben flyttet til sitt nåværende storstadion Camp Nou i 1957. Det gamle stadionet ble satt i drift av den tidligere klubbstifteren og presidenten Hans Gamper, eller Joan Gamper som han ble kalt i Catalonia. Han mente at klubben sårt trengte sit eget hjemmestadion.

Bygget sto dermed ferdig i 1922, og ble benyttet helt frem til 1957, da storstuen Camp Nou tok over tronen. Det er svært tydelig at Joan Gamper har satt sine spor i Barcelona- historien, med tanke på at han nå hvert år blir hedret i *pretemporada* [preaseason] med turneringen "Joan Gamper Trophy". Det nye stadion ble altså innviet i 1922, da Barcelona møtte St. Mirren på det daværende gressteppet. På den tiden var ikke kapasiteten på anlegget mer enn på 20.000 tilskuere. På dette stadionet gikk klubben gjennom to suksessfulle æraer.

I starten av 1920-årene var klubben den beste og så langt mest suksessfulle i hele Catalonia-området, og fikk derfor etterhvert omdømme som en av de beste klubbene i hele Spania. På denne tiden begynte La Masia for alvor å markere seg som et av verdens beste juniorarkademier. Laget oppfostret nemlig gamle legender som Ricardo Zamora, Josep Samitier, Paulino Alcantara, Felix Sesumaga og ikke minst Franz Platko. Førstnevnte har forøvrig blitt hedret i senere tid, da i form av Zamora-troféet. Keeperen som blir kåret til La Liga, og årets beste sisteskanse, mottar dette troféet. I sesongen 2008/2009 mottok Barcelona-keeper Victor Valdés denne prestisjetunge utmerkelsen. Med flere av disse daværende stjernespillerne [Zamora, Samitier, Alcantara, Sasumaga, Platko] på laget, vant Barcelona det første La Liga- mesterskapet som ble arrangert i spansk fotball, noe som skjedde i 1928- 1929 sesongen.

## Eksterne lenker
*
Svensk-norska föreningen

**Svensk-norska föreningen** (SNF) er en svensk vennskaps- og samarbeidsforening mellom Sverige og Norge, grunnlagt i Stockholm 31. oktober 1942. Søsterorganisasjonen Norsk-svensk forening ble grunnlagt i Oslo i 1946.

Formålet med foreningen var fra begynnelsen av å gi humanitær støtte til det okkuperte Norge og å hjelpe norske flyktninger i Sverige. I årene 1942-48 var borgerråden Yngve Larsson foreningens leder, kommandør med stjerne av St. Olavs Orden.

Foreningen fikk tusenvis av medlemmer under andre verdenskrig, og mange politikere og kulturpersonligheter ble tidig medlemmer, deriblant sjefredaktørene Torgny Segerstedt og Ture Nerman, forfatterne Eyvind Johnson, Pär Lagerkvist, Marika Stiernstedt og Harry Martinson, politikere som Alva Myrdal, Östen Undén og Bertil Ohlin, fagforeningsmannen August Lindberg, Gunnar Andersson og Ragnar Casparsson, samt professorene Nils Ahnlund og Hans W-son Ahlman. Blant de norske medlemmene var norske LOs Martin Tranmæl, sjef for det norske flyktningkontoret Annæus Schjødt, professor Fredrik Paasche, forfatteren Helge Krog og oberstløytnant Ingvald Smith-Kielland.

Foreningen har idag cirka 200 medlemmer, og har som hovedformål å aktivt fremme kulturelt og historisk fellesskap mellom Sverige og Norge. Ordfører 2009-2010 er Kjell Anneling (svensk ambassadør i Oslo 1993-1997).

## Se også
* Samfundet Nordens Frihet
* Voksenåsen

## Referanser


## Eksterne lenker
* 
* Presentasjon på nordiskkulturfond.org (se side 101)
George Miller (komiker)

**George Miller** (født **George Wade Dornberger** 28. juni 1941 i Seattle, Washington, død 5. mars 2003 Los Angeles, California) var en amerikansk stand-up-komiker. Han begynte med stand-up i en alder av 21 år og fikk sin TV-debut på The Tonight Show starring Johnny Carson i 1976.

Han begynte å opptre på The Comedy Store i Los Angeles og delte scene med mange andre stand-up-komikere som senere skulle vise seg å bli noen av de ledende komikerne i USA, blant annet hans gode venn David Letterman, Jerry Seinfeld og Michael Keaton.

Han var gjest både på Late Night with David Letterman og Late Show with David Letterman hele 56 ganger.

I 1979 kom han og flere andre komikere i konflikt med The Comedy Store og nektet å opptre der mer. David Letterman, en av George Millers nærmeste venner, var på den tiden fast gjesteprogramleder for The Tonight Show starring Johnny Carson og var programleder hver mandag for Johnny Carson, som noen år tidligere hadde fått ny kontrakt av NBC som ga ham mer penger og mer fri. Letterman trengte et sted å prøve ut vitsene sine så av den grunn boikottet han ikke The Comedy Store. En kveld kom George Miller for å se på sin venn opptre, men klubbens eier likte ikke det og ringte politiet og fikk ham kastet ut. Etter at Dave hørte hva som hadde skjedd, opptrådte han aldri mer på The Comedy Store, ifølge Miller.

Han vokste opp i Seattle sammen med sin mor, Helen, som oppdro ham alene etter at faren hans hadde forlatt dem da George bare var et spedbarn.

Før George Miller begynte som stand-up-komiker, spilte han billiard og var blant de 20 som spilte inn mest penger i Seattle-området. Han mente selv at han ikke var mer enn en middels biljardspiller.

Moren hans var aldri noe begeistret for at han spilte biljard på heltid, så da han fikk jobben som komiker på The Comedy Store, fortalte han at han antageligvis ikke kom til å spille billiard noe mer. Hun spurte: «Å, hva er det du har tenkt å begynne med?». «Jeg skal fortelle griste vitser til fulle folk i et mørkt lokale», svarte han. «Ja, det er så mye bedre», svarte hun ironisk, og var kanskje ikke like entusiastisk som det George var over karrieren som stand-up-komiker.

Han hadde leukemi og døde av en blodpropp i hjernen 5. mars 2003 ved UCLA Medical Center i Los Angeles.

## Referanser


## Eksterne lenker
* 
* 
*  George Miller story
*  George Miller, a Letterman Favorite, Dies
*  George Miller, 61, a Stand-Up Comedian Artikkel The New York Times
*  Artikkel i Los Angeles Times
Truls Fyhn

**Truls Fyhn** (født 14. mai 1945 i Tromsø, død 25. desember 2011 i Tromsø) var en norsk jurist. Han var politimester i Troms politidistrikt fra mars 1994 til sin død. 
## Liv og virke
Fyhn avtjente militærtjenesten som militærpoliti. Han tok juridisk embetseksamen ved Universitetet i Oslo i 1973 med vegtrafikkloven som spesialfag. Han jobbet deretter et år i Justisdepartementets politiavdeling i ett år. 

Fra 1974 til 1983 gikk han gradene som politijurist (politifullmektig, politiadjutant og sist politiinspektør) i Troms politidistrikt. Han var deretter politiinspektør og sjef for narkotikaseksjonen ved Oslo politidistrikt i syv år fra desember 1983 til september 1990. Fra september 1990 til februar 1994 var Fyhn kriminalsjef i Oslo, før han i mars 1994 ble politimester i Troms politidistrikt. Fyhn har vært aktor i 700 straffesaker. Han var den nest siste politimester i Norge som ikke var i åremålsstilling.

Fra 2001 til 2003 var Fyhn medlem av kvinnevoldsutvalget som skulle foreslå tiltak for å bedre sikkerhet for kvinner som utsettes for fysisk og psykisk vold, trusler og overgrep fra nåværende eller tidligere samlivspartner.

I desember 2011, kort tid før sin død, ble Fyhn kåret til «Årets tromsøværing» av leserne til *[[Bladet Tromsø]]*. 

## Referanser


## Eksterne lenker
* UiTs forskningsmagasin Labyrint *[http://www2.uit.no/ikbViewer/Content/207196/Labyrint3_2010web.pdf For ordens skyld]* portrettintervju av Fyhn skrevet av Randi Solhaug 2010-3
Det Danske Luftfartselskab

**Det Danske Luftfartselskab**‎, eller **DDL**, var et dansk flyselskap som ble stiftet som selvstendig aksjeselskap den 29. oktober 1918. DDL var det første sivile flyselskapet i Danmark. DDL fusjonerte i 1946 med de øvrige nasjonale flyselskapene i Skandinavia, og dannet SAS.

## Eksterne lenker
*
Tomorrow (sang fra 1977)

**«Tomorrow»** er en amerikansk sang fra musikalen *[[Annie (musikal)|Annie]]* (1977), som i originaloppsetningen på Broadway ble fremført av Andrea McArdle.
I spillefilmen *[[Annie (film)|Annie]]* (1982) ble den fremført av Aileen Quinn og i TV-filmen *[[Annie (TV-film)|Annie]]* (1999) av Alicia Morton.

Melodien skrevet av Charles Strouse og teksten er skrevet av Martin Charnin. Den ble publisert i 1977.

## Coverversjoner
* Grace Jones spilte inn en discoversjon. Den ble utgitt på hennes debutalbum *Portfolio* i 1977.
* Den ble spilt inn av Barbra Streisand på hennes album *[[Songbird (album)|Songbird]]* (1978).
* Elaine Page spilte inn en up tempo-versjon. Den ble utgitt på albumet *Stages* (1983) og en versjon fra hennes førti års jubileumsturné er inkludert på livealbumet *Elaine Page: Live – Celebrating A Life On Stage.
* [[Me First and the Gimme Gimmes]] spilte inn en [[punkrock]]-versjon. Den ble utgitt på gruppas album *Are a Drag* (1983).

== Norsk versjon ==
[[Andreas Diesen]] har skrevet en norsk tekst. Den norske tittelen er «I morgen». 

=== Innspillinger ===
*[[Anita Skorgan]]. Utgitt på [[LP]]-platen *Anita Skorgan'' (Snowflake CLP-3007) i 1978.
*Jannecke Øinæs
*Sandra Lyng Haugen

## Referanser
Iringa (region)

**Iringa** er en av Tanzanias 30 administrative regioner. Regionshovedstaden er byen med samme navn, og regionen dekker et område på 35&nbsp;503 km². Regionen hadde en befolkning på 941&nbsp;238 innbyggere ved den nasjonale folketellingen i 2012.

Ruaha nasjonalpark, Tanzanias nest største park med omtrent 7&nbsp;500 besøkende hvert år, ligger i denne regionen.

## Distrikter
Regionen er administrativt delt inn i tre distrikter. Innbyggertallene som er oppgitt nedenfor stammer fra folketellingen i 2012. 

## Referanser


## Eksterne lenker
*
Kilolo

**Kilolo** er ett av syv distrikter i regionen Iringa i Tanzania. Den grenser i nord og øst til regionen Morogoro, i syd til distriktet Mufindi og i vest til distriktet Iringa Vijijini.

Ifølge folketellingen i 2002 var befolkningen i distriktet på 205&nbsp;081.
Emily Shanks

**Emily Shanks**, også kjent som **Emiliya Yakovlevna Shanks** eller **Эмилия Яковлевна Шанкс** (født 1. august 1857 i Moskva, død 13. januar 1936 i London), var en anglo-russisk kunstmaler.

## Liv og virke

### Bakgrunn
Hennes far, James Stewart Shanks, var forretningsmann i Moskva. James ankom Moskva i 1852 der han i partnerskap med svensken Henrik Conrad Bolin etablerte *Shanks & Bolin, Magasin Anglais* (The English Shop).[1] Forretningen var en finansiell suksess og familien Shanks fikk et komfortabelt liv og døtrene tid og midler til å dyrke bånd med byens intelligentsia.

Emily var søster av billedkunstneren Mary Shanks og Louise Maude, sistnevnte kjent for sin oversettelse av Tolstojs verker. Emily Shanks var britisk statsborger, men tilbrakte store deler av livet i Russland.

### Malerinne
Hun reiste for å studere ved Moskvas skole i maling, billedhogging og arkitektur. Hun ble første kvinne med fullt medlemskap i Peredvizjniki, en samling russiske realist-malere som i protest mot akademiske restriksjoner dannet et kunstnerkooperativ som drev vandreutstillinger.

Ved utbruddet av første verdenskrig flyttet familien til London. Deres forretning og eiendommer i Russland gikk tapt for dem under oktoberrevolusjonen. 

Malerier utført av Shanks var med på London Royal Academy of Arts' sommerutstillinger både i 1916 og 1918. I denne perioden bodde hun i nærheten av Holland Park.

Hun ble registrert som død i Kensington i begynnelsen av 1936.

## Verk
* a Governess'' Tyumen Museum, Russland
* *The Girl*, privat eie
* *The Lesson* (1887), privat eie
* *The Ink Blot* (c1893)
* ''Scene in a Russian Hospital: The Ear Inspection'', Chelmsford Museum, England
* Work in the Syzransky Museum, Samara
* *Double Portrait of [[Aylmer Maude]] and Stella Meldrum*, privat eie
* *A Bit of Moscow* (utstilt Royal Academy 1916)
* *Peaceful Moscow* (utstilt Royal Academy 1918)
* *Moscow rooftops*, privat eie
* *The Kremlin Gold Room*, privat eie

## Se også
* Peredvizjniki

## Referanser


## Kilder
* Russian Art Union website
* Shanks russiske navn *Yakovlevna* eller *Jakovlevna* er en patronymikon av hennes fars navn, James.

## Eksterne lenker
* 
* Society of Traveling Exhibitions
* The Immortal Itinerants
* Peredvizhniki
Zaragoza (provins)

**Zaragoza** er en provins nord i Spania, sentralt i den autonome regionen Aragón. Den grenser til provinsene Tarragona, Lleida og Teruel, Guadalajara, Soria, La Rioja, Navarra og Huesca.

Provinshovedstaden er Zaragoza, som òg er regionshovedstad i den autonome regionen. Andre byer i Zaragoza er Calatayud.

Provinsen har et areal på &nbsp;km²  og nærmere  innbyggere. Nesten en tredjedel av disse bor i provinshovedstaden. Det er 292 kommuner i provinsen, men mer enn halvparten av disse har færre enn 300 innbyggere.

## Referanser


## Eksterne lenker
*
Valladolid (provins)

**Valladolid** er en provins nordvest i Spania, sentralt i den autonome regionen Castilla y León. Den grenser til provinsene Palencia, Zamora, León, Burgos, Segovia  og Salamanca. Den dekker et område på 8&nbsp;110 km². 

Provinsen har rundt 720&nbsp;000 innbyggere og nesten to tredjedeler av disse bor i provinshovedstaden Valladolid, som òg er regionshovedstad i den autonome regionen. Det er 225 kommuner i provinsen, men en tredjedel av disse har færre enn 1000 innbyggere. 

## Referanser


## Eksterne lenker
*
Valencia (provins)

**Valencia** er en provins øst i Spania, sentralt i den autonome regionen Valencia. Den grenser til provinsene Alicante, Albacete, Cuenca, Teruel, Castellón og til Middelhavet. Provinsen dekker et område på . 

Deler av provinsen, Rincón de Ademuz, er en eksklave mellom provinsene Cuenca og Teruel.

Provinsen hadde  innbyggere i 2015, og en tredjedel bor i provinshovedstaden Valencia, som også er regionhovedstad. Det er 265 kommuner i provinsen.

## Referanser


## Eksterne lenker
*
Treeddik

**Treeddik** er et destillasjonsprodukt som kan fremstilles ved tørrdestillasjon av trevirke.

## Framstilling
Tørrdestillasjon eller *pyrolyse* av trevirke er en prosess som går ut på å varme opp trevirket til temperaturer over 100&nbsp;&deg;C uten tilgang på oksygen. Dette vil spalte trevirket i trekull, tjære og gasser som kan kondenseres til en vandig bestanddel kalt *rå tresyre* og en olje som legger seg øverst.

Rå tresyre består av omkring 3–10% eddiksyre, i tillegg til en mengde andre stoffer, deriblant aceton og metanol. Eddiksyren framstilt på denne måten kalles treeddik eller **tresyre** (*acetum pyrolignosum*). Ved tørrdestillasjon av løvtrær som bøk og bjørk oppnås det en større andel av tresyre i forhold til tjærestoffer. Bartrær har større utbytte av tjærestoffer.

## Bruk
Ulike **røykaromaer** kan framstilles av destillasjonsproduktene og kan omtales som **røyksyre**, altså kondensert trerøyk.

Slike røykaromaer kan godkjennes etter forskrift som næringsmiddel, og anvendes på kjøtt og fisk for å etterligne smak, lukt og utseende, som ellers kan oppnås ved tradisjonell røyking. Ved bruk av røykaromer krever forskriften at forbrukeren ikke villedes til å tro at produktet er røyket på tradisjonell måte.

Treeddik nøytralisert med kalk kalles gråkalk. Det er eddiksyrens kalsiumsalt, kalsiumacetat Ca(CH3COO)2. Tidligere ble det brukt som råstoff for fremstilling av teknisk eddiksyre, acetater og aceton. Det ble også brukt i fargerier og garverier.

## Referanser
Alliance française

**Alliance française** (etablert 21. juli 1883 i Paris) arbeider for å fremme fransk kultur utenfor Frankrike.  I startet var Louis Pasteur, Ferdinand de Lesseps og Jules Verne med.
 
I dag lærer nær fem hundre tusen personer om fransk språk ved nær 1100 læresteder i over 130 land.  Til Norge kom Alliance française i 1896., med kontorer  i Oslo, Trondheim, Tønsberg, Skien, Stavanger og ved Torget i Bergen.

Sammen med tilsvarende kulturinstitutt for andre språk – Goethe-Institut, Instituto Camões, Instituto Cervantes, Società Dante Alighieri og British Council – mottok instituttet i 2005 Fyrstinnen av Asturias' pris for kommunikasjon og humaniora.

## Referanser


## Eksterne lenker
*
Målfrid

**Målfrid** er en variant av kvinnenavnet Malmfrid fra det norrøne *malfríðr og malmfríðr*, *malm* betyr det samme idag, «malm», og *fríðr*, «vakker». *Målfrid* har norsk navnedag og *Málfríð* har færøysk navnedag 6. oktober.

## Utbredelse
*Målfrid *er kjent brukt i norske middelalderballader, blant annet i «Haugebonden» og «Far og dotter».

|}

## Kjente personer med navnet
Personene i listen er ordnet kronologisk etter fødselsår.
* Målfrid Grude Flekkøy (f. 1936), norsk psykolog og tidligere barneombud
* Målfrid Persson (f 1954), norsk keramiker
* Malfridur Adalsteinsdottir (f. 1960), islandsk bildekunstner
* Målfrid J. Frahm Jensen (f. 1963), norsk forfatter
* Maalfrid Brath, (f 1965), norsk forretningskvinne
* Målfrid Råheim, norsk fysioterapeut og dr. philos

## Referanser


## Eksterne lenker
*
Toledo (provins)

**Toledo** er en provins sentralt i Spania, vest  i den autonome regionen Castilla-La Mancha. Den grenser til provinsene Cuenca, Ciudad Real, Badajoz, Cáceres og Ávila, samt regionen Madrid.

Provinsen har ca. 670&nbsp;000 innbyggere. Bare romkring 1/9 av disse bor i provinshovedstaden Toledo, som òg er regionshovedstad i den autonome regionen. Den mest folkerike byen i provinsen er Talavera de la Reina med rundt 85&nbsp;000 innbyggere. 

Provinsen har 204 kommuner. Den minste kommunen i Spania, Illán de Vacas, med bare åtte innbyggere, ligger i Toledo. 

## Referanser


## Eksterne lenker
*
Teruel (provins)

**Teruel** er en provins nordøst i Spania,  i den autonome regionen Aragón. Den grenser til provinsene Tarragona, Castellón, Valencia, Cuenca, Guadalajara og Zaragoza.

Provinshovedstaden er Teruel. Provinsen har et areal på 14&nbsp;804 km² og nærmere 150&nbsp;000 innbyggere. Det er 236 kommuner i provinsen, men mer enn halvparten av dem har mindre enn 200 innbyggere. 

## Referanser


## Eksterne lenker
*
Soria (provins)

**Soria** er en provins øst i Spania, sentralt i den autonome regionen Castilla y León. Den grenser til provinsene Zaragoza, Guadalajara, Segovia og Burgos, samt La Rioja. Provinsen dekker et område på 10&nbsp;303 km². 

Soria er den minst befolkede av de spanske provinsene med opp under 100&nbsp;000 innbyggere og bare rundt 9 innbyggere per kilometer, noe som faktisk er noe av det laveste i EU. Om lag 40 % av innbyggerne bor i provinshovedstaden Soria. Det er 183 kommuner i Soria, men nesten halvparten av dem har mindre enn 100 innbyggere og bare 12 av dem har mer enn 1000 innbyggere. 

## Referanser


## Eksterne lenker
*
Sevilla (provins)

**Sevilla** er en provins sør i Spania, vest i den autonome regionen Andalucía. Den grenser til provinsene Málaga, Cádiz, Huelva, Bajadoz og Córdoba.

Provinsen har et areal på 14&nbsp;042 km² og rundt 1,9 millioner innbyggere. 40 % av disse bor i hovedstaden Sevilla. Provinsen har 105 kommuner og er den fjerde mest folkerike provinsen i Spania og den mest folkerike i Andalucía. 

## Referanser


## Eksterne lenker
*
Segovia (provins)

**Segovia** er en provins nord i Spania, sør i den autonome regionen Castilla y León. Den grenser til provinsene Burgos, Soria, Guadalajara, Ávila, Valladolid og regionen Madrid. Den dekker et område på 6&nbsp;796 km². 

Provinsen har omkring 165&nbsp;000 innbyggere og en tredjedel av disse bor i provinshovedstaden Segovia. Av 209 kommuner i provinsen har mer enn halvparten av landsbyene under 200 innbyggere.

## Referanser


## Eksterne lenker
*
Pontevedra (provins)

**Pontevedra** er en provins på kysten av Atlanterhavet nordvest i Spania, sørvest i den autonome regionen Galicia. Den grenser til provinsene La Coruña, Lugo og Ourense og til Portugal.

Provinsen har opp under en million innbyggere. Om lag 9 % av disse bor i provinshovedstaden Pontevedra, som ikke er den største byen. Den største byen er Vigo med om lag 290&nbsp;000 innbyggere. Provinsen har totalt 62 kommuner, og dekker et område på 4&nbsp;495 km².

## Referanser


## Eksterne lenker
*
Palencia (provins)

**Palencia** er en provins øst i Spania, sentralt i den autonome regionen Castilla y León. Den grenser til provinsene León, Burgos, Valladolid og til Cantabria.

Provinsen har omkring 175&nbsp;000 innbyggere og nesten halvparten av disse bor i provinshovedstaden Palencia. Det er 191 kommuner i provinsen, men mer enn halvparten av landsbyene har færre enn 200 innbyggere. Palencia dekker et område på 8&nbsp;052 km².

## Referanser


## Eksterne lenker
*
Málaga (provins)

**Provinsen Málaga** (spansk: *Provincia de Málaga*) er en provins på sørkysten av Spania, i den autonome regionen Andalucía. Den grenser til provinsene Cádiz, Sevilla, Córdoba og Granada. 

Provinsen har et areal på 7&nbsp;308 km² og rundt 1,6 millioner innbyggere. Om lag 2/5 av befolkningen bor i provinshovedstaden Málaga. Málaga har 100 kommuner. Utenom hovedstaden er Marbella, Vélez-Málaga, Antequera og Fuengirola de største byene.

Hovednæringen i provinsen er turisme, særlig langs strendene i Costa del Sol. Disse strendene blir besøkt av millioner av turister hvert år.

## Referanser


## Eksterne lenker
*
Pavel Tretjakov

**Pavel Mikhajlovitsj Tretjakov** (Павел Михайлович Третьяков; født , død ) var en russisk forretningsmann, kunstsamler og mesén. Han er mest kjent for opprettelsen av Tretjakovgalleriet.

Tretjakov begynte å samle på kunst allerede som 24-åring (1856). Han kjøpte inn en del hollandsk kunst, men først og fremst arbeider av russiske kunstnere som Vasilij Perov, Ivan Kramskoj, Ilja Repin, Vasilij Surikov og Isaak Levitan. Hensikten med innkjøpene var i første rekke å opprette en samling som kunne danne grunnlaget for senere vekst til et museum med nasjonal kunst. 

Han knyttet etter hvert sterke bånd til mange av kunstnerne i Peredvizjniki-bevegelsen og bisto dem både med råd og
direkte pengehjelp.

I 1892 skjenket Tretjakov sin da allerede berømte samling til den russiske nasjon og i august året etter var det offisiell åpning av museet. Med nærmere 140 000 verker er det i dag – ved siden av Eremitasjen i St. Petersburg – verdens største samling av russisk kunst.

Tretjakov, sammen med sine brødre Pavel og Sergej, er også kjent for å ha startet en skole for døvstumme i Moskva.  
Han drev utstrakt veldedighet. 

## Referanser


## Eksterne lenker
*  Russian Paintings Gallery
Quaker Peace & Social Witness

**Quaker Peace & Social Witness ** (tidligere **Friends Service Council**, *Vennenes Hjelperåd*) er en hjelpeorganisasjon som ble stiftet i 1927 i Storbritannia, med utspring i det kristne kirkesamfunnet Vennenes samfunn («Kvekerne»). 

Organisasjonen fikk Nobels fredspris i 1947 sammen med søsterorganisasjonen American Friends Service Committee i USA, på vegne av Kvekerne. 

De hadde som oppgave å hjelpe fattige og syke, nedkjempe slaveriet og at kvinnene skulle få flere rettigheter. Under andre verdenskrig opprettet de sykehus for militært personell som ble skadd i krigshandlinger.

## Se også
* Vennenes samfunn
* Kvekerhjelp
## Referanser


## Eksterne lenker
*
Lugo (provins)

**Lugo** er en provins nordvest i Spania og nordøst i den autonome regionen Galicia. Den grenser til provinsene Ourense, Pontevedra, La Coruña, León, Asturias og i nord til Biscayabukta.

Provinshovedstaden er Lugo som har omtrent 1/4 av innbyggerne på i alt rundt 355&nbsp;000. 

Provinsen har 67 kommuner og dekker et område på 9&nbsp;856 km². 

## Referanser


## Eksterne lenker
*
Salamanca (provins)

**Salamanca** (leonesisk: *Sallamanca*) er en provins vest i Spania, vest i den autonome regionen Castilla y León. Den grenser til provinsene Zamora, Valladolid og Ávila og Cáceres og til Portugal. Provinsen har et areal på 12&nbsp;349 km².

Det bor omkring 355&nbsp;000 innbyggere i provinsen, og nærmere halvparten av disse bor i provinshovedstaden Salamanca. Det er 362 kommuner i provinsen, men mer enn halvparten av landsbyene har færre enn 300 innbyggere.
 
## Referanser


## Eksterne lenker
*
Palestinas riksvåpen

**Palestinas riksvåpen** er våpenet til Den palestinske selvstyremyndigheten. Våpenet viser det arabiske symbolet Saladins ørn som på brystet bærer et skjold. Fargene i skjoldet bygger på de felles pan-arabiske fargene som også er i Palestinas flagg. Ørnen sitter på en navneplate med teksten السلطة الفلسطينية, arabisk: «*Den palestinske selvstyremyndigheten*».

Saladins ørn inngår i riksvåpenet til flere arabiske land, bl.a. Egypt og Irak.

## Eksterne lenker
*
León (provins)

**León** (leonesisk: *Llión*) er en provins nordvest i Spania, i den nordvestlige delen av den autonome regionen Castilla y León. Den grenser til provinsene Lugo, Orense, Zamora, Valladolid, Palencia, Cantabria og Asturias. León har et areal på 15&nbsp;570 km² og er dermed blant de større provinsene i Spania. 

Det bor om lag en halv million mennesker i provinsen og en fjerdedel av disse bor i provinshovedstaden León. 

## Referanser


## Eksterne lenker
*
Påbygging til generell studiekompetanse

**Påbygging til generell studiekompetanse**, også omtalt som Vg3 påbygging til generell studiekompetanse, er et tilbud i norsk videregående opplæring som bygger på gjennomførte fag og gir de fagene som mangler for å få studiekompetanse. 

Området består av et skoleår tilpasset elever som har enten fullført de to første årene i et yrkesfaglig utdanningsprogram eller et studieforberedende utdanningsprogram. Det er mulig å søke om å ta påbygg etter fullført yrkeskompetanse med eller uten fag- eller svennebrev.

Fullført påbygging gir eleven generell studiekompetanse og kvalifiserer til å søke om opptak ved høyskoler eller universitet.

Påbygging til generell studiekompetanse tilbys av både offentlige og private skoler.

Tilbudet ligger tett opp til det tidligere *allmennfaglig påbygging*,

## Referanser


## Eksterne lenker
* Påbygging til generell studiekompetanse på Vilbli.no
Jaén (provins)

**Jaén** er en provins sør i Spania, øst i den autonome regionen Andalucía. Den grenser til provinsene Ciudad Real, Albacete, Granada og Córdoba. Provinshovedstaden er Jaén.

Provinsen har et areal på 13&nbsp;489 km² og nærmere 670&nbsp;000 innbyggere. En sjettedel av disse bor i hovedstaden. Provinsen har 97 kommuner.

## Eksterne lenker
*
Møyfrid

**Møyfrid** er et kvinnenavn dannet av norrøne *mey*, «jente, jomfru», og *fríðr*, «vakker». *Møyfrid* har norsk navnedag 6. oktober.

## Utbredelse

|}

## Referanser


## Eksterne lenker
*
Schizodactylidae

* *[[Comicus]]*
* *[[Schizodactylus]]*

**Schizodactylidae** er en gruppe av rettvinger og tilhører en familiegruppe blant  vortebitere og sirisser.  Det er en liten familie med arter i det sørlige Afrika og deler av Asia.

## Utseende
Denne familien kjennes først og fremst på at føttene har lange lobe- eller fingeraktige utvekster til sidene. Det finnes både fullt vingede og vingeløse arter. Hannens kjønnsorganer kan ha merkelige, krumme, fingeraktige utskudd. Antennene er tynne og lengre enn kroppen.

## Levevis
Schizodactylidae finnes hovedsakelig på tørre, sandete steder, blant annet i ørkener.
De fleste av medlemmene i gruppen er rovdyr, men noen er planteetere og én slekt kan gjøre litt skade på dyrkede vekster. De utvidete føttene gjør at de går lett på løs sand.

## Utbredelse
Schizodactylidae finnes i det sørlige Afrika, deler av Sørvest-Asia, India og Burma.

## Systematisk inndeling

* vingede insekter (Pterygota) 
** Neoptera («nyvinger»)
*** Orthopteroida  («gresshoppelignende insekter»)
**** Orden rettvinger (Orthoptera) 
***** Underorden vortebitere og sirisser  (Ensifera) 
****** Overfamilie Gryllacridoidea
******* Familie Schizodactylidae
******** Slekten *[[Comicus]]* Brunner von Wattenwyl, 1888 – 8 arter, sørlige Afrika
********* *[[Comicus arenarius]]* Ramme, 1931
********* *[[Comicus cabonegrus]]* Irish, 1986
********* *[[Comicus calaharicus]]* Irish, 1986
********* *[[Comicus calcaris]]* Irish, 1986
********* *[[Comicus campestris]]* Irish, 1986
********* *[[Comicus capensis]]* Brunner von Wattenwyl, 1888
********* *[[Comicus carnalli]]* Irish, 1995
********* *[[Comicus cavillosus]]* Irish, 1986
******** Slekten *[[Schizodactylus]]* Brullé, 1835 – 7 arter, Asia
********* *[[Schizodactylus brevinotus]]* Ingrisch, 2002
********* *[[Schizodactylus burmanus]]* Uvarov, 1935
********* *[[Schizodactylus hesperus]]* Bei-Bienko, 1967
********* *[[Schizodactylus inexpectatus]]* (Werner, 1901)
********* *[[Schizodactylus minor]]* Ander, 1938
********* *[[Schizodactylus monstrosus]]* (Drury, 1773)
********* *[[Schizodactylus tuberculatus]]* Ander, 1938

## Kilder
* Sømme, Laurits 2001. *Insekter*. (Original: McGavin, George C. 2000. *Insects, spiders and other terrestical arthropods*.) N. W. Damm & Søn AS. ISBN 82-512-0601-4
* Liste over artene, fra Orthoptera Species File Online

## Eksterne lenker
* 
* Norsk Entomologisk forening
Rød på Blå

**Rød på Blå** er et 1. mai-arrangement på utestedet Blå og ble innstiftet av Rød Front i 1999, idag er det Venstrealliansen som står som arrangør. Arrangementet har en tydelig sosialistisk profil, og har gjennom årene blitt et samlingssted for unge på venstresida i politikken. Hvert år holdes det appeller, Internasjonalen synges som allsang og det holdes konserter.
Jakt og fiske i Alaska

**Jakt og fiske i Alaska** regnes som eksklusivt, men blir stadig mer vanlig også for nordmenn.

Jakt omfatter brunbjørn, moose (elg) og caribou (rein). Fjellgeit er også attraktiv. Mange av artene det jaktes på, er blant verdens største dyr. Ifølge Boone and Crockett Club har Alaska historisk rekordfangster av brunbjørn, moose og caribou. Jegere kan kjøpe jaktlisens og jaktkort. De vanligste våpen er rifle, stor pistol og bue.

Fiske er vanlig i Alaska. Laksefiske  og halibutfiske .  er mest vanlig i tillegg til saltvannsfiske, fluefiske og isfiske. Fiskere kan fange: Laks, Ørret, Northern Pike, Arktisk Char, Dolly Varden og Grayling. Fiskekort er nødvendig i Alaska.

## Referanser
Gai Assulin

**Gai Yigaal Assulin** ofte bare kalt **Gai** (hebraisk: גיא אסולין; født 9. april 1991 i Israel) er en fotballspiller som spiller for den spanske klubben RCD Mallorca. Assulin kom til Manchester City FC i januar 2011 etter å ha spilt i FC Barcelona. Hos Barcelona spilte han venstreving.

Gai kan spille på begge kantene på midtbanen, men kan også spille hengende spiss.

## Israel
Gai har utallige ganger blitt kalt opp til Israels landslag. Sist dette var tilfelle var i 2008, da  og  møttes til vennskapskamp. Han erstattet Yossi Benayoun etter 78 minutter.

## Eksterne lenker
*
I Can Help

**«I Can Help»** er en amerikansk sang skrevet og fremført av Billy Swan.

Den ble utgitt på single for Monument Records i september 1974. Produsenter var Chip Young og Billy Swan.

Sangen ble en stor crossover-slager og nådde førsteplassen på Billboard Hot 100-singlelisten og Hot Country Singles-listen senere samme høst.

Selv om Swan hadde andre singler på Hot 100- og countrylistene, blir «I Can Help» generelt betraktet som han eneste store singleutgivelse.

Swan, senere medlem av bandet Black Tie, har imidlertid hatt suksess som låtskriver for andre artister samt som studiomusiker.

## Sanghistorie
På slutten av sangen høres lyden av applaus fra en liten gruppe mennesker. Under andre opptak av sangen vandret en liten hund inn i innspillingsboden og begynte å knurre og nappe på Swans bukser, mens han spilte og sang. Sessionen gikk så bra at Swan nektet å stoppe. Etter at sangen var fullført, applauderte menneskene i boden over at Swan klarte å fullføre.

To versjoner av sangen eksisterer:

*Singlen fades ut etter at den tidligere nevnte applausen begynner.

*I albumversjonen fortsetter applausen idet den siste tonen blir holdt i flere sekunder. Sangen ender med en gjentakelse av den siste musikalske broen samt mer applaus.

## Coverversjoner
* Elvis Presley spilte inn sin versjon i RCA Studio C, Hollywood, 10. mars 1975. Sangen ble utgitt på LP-platen *Today* (RCA APL 1039) i mai 1975. Produsent var Felton Jarvis. 

Elvis gav Swan sokkene han hadde på seg under innspillingen av sin versjon av «I Can Help». Swan arbeidet på Graceland i midten av 1970-årene som portvakt. Han har fremdeles sokkene.

*Loretta Lynn spilte inn en coverversjon på plate i 1975.
*En coverversjon ble spilt inn av Aaron Tippin og utgitt hans album *Tool Box* (1995). En coverversjon med Steve Kolander ble utgitt på hans album *Pieces of a Puzzle* (1995).
*Ringo Starr spilte også inn en versjon av sangen under sine Memphis-sessions i 1987. Memphis-albumet er fortsatt ikke utgitt. 

## Norsk versjon
Trond Ingebrigtsen har skrevet en norsk tekst. Den norske tittelen er «Jeg kan hjelpe». 

### Innspilling
*Nordre Sving. Utgitt på LP-platen *[[Go'biter]]* (Tambourine TAM&nbsp;1002) i 1975.

## Listeplasseringer

«I Can Help» sertifiserte til gull for salg av 500.000 solgte eksemplarer av Recording Industry Association of America.

## Referanser
Oscar Egede-Nissen

**Oscar Egede-Nissen** (1903–1976) var en norsk skuespiller. Han var med i flere titalls filmer siden sin debut i 1936, hans siste var *[[An-Magritt (film)|An-Magritt]]* fra 1969.

Som barn var han en villstyring, og ble sendt til den alternativ-pedagogiske Odenwaldskolen i Tyskland. Han kom hjem og begynte på gymnaset, men strøk snart avgårde igjen, denne gangen på langtur til Sør-Amerika. Han var på hvalfangst, og i Buenos Aires. Han endte som ulovlig innvandrer i USA, og måtte la seg verve som flyver til Filippinene. Der røk han uklar med en løytnant, og ble idømt ti års straffearbeid. Hjulpet av forbindelser i Norge, blant andre statsminister Johan Ludwig Mowinckel, ble han benådet etter 14 måneder.

Da han denne gangen returnerte til Norge ble hans egne evner - og familiens forbindelser - innen teater avgjørende for hans framtid. Han begynte ved Den nationale Scene, der han i 1932 debuterte i *[[Hamlet]]*, og spilte mot den kjente Magda Blanc. Han gjorde lykke i rollen og ble engasjert ved teateret.

Under krigen ble han arrestert 6. januar 1941, og 21. februar plassert i Vollan fengsel. 17. februar 1942 ble han overført til Bredtved, før han ble løslatt 2. mars.

Han satt fengslet i den kamerunske byen Douala i flere sommermåneder 1955. Dette etter et slagsmål med døden til følge på Oslo-båten «Slemdal» den 3. mai 1955.  Tre år etter var han i Arne Skouens film *[[Pastor Jarman kommer hjem]]* i den selvopplevde rollen som fyrbøter. Og, atter tre år senere var han fange i fyllearresten i filmen *[[Hans Nielsen Hauge (film)|Hans Nielsen Hauge]]* (1961). Før den andre verdenskrig var han i Tancred Ibsens film *[[Valfångare]]* (1939) som styrmannen Olav Lykke.  I *[[Vi vil leve]]* fra 1946 var han telegrafisten Harald. Han hadde også en liten rolle i filmen *[[Freske fraspark]]*, som bygget på Kjell Aukrusts fortellinger. Han hadde dessuten en rekke roller i ulike oppsetninger ved radioteateret.

Han var sønn av NKP-nestoren Adam Egede-Nissen og Goggi Egede-Nissen. Han var bror til skuespillerne Aud Richter, Gerd Grieg, Ada Kramm, Stig Egede-Nissen, Lill Egede-Nissen og Gøril Havrevold.  Også hans kone Unni Torkildsen (1901–68) var ved teateret.

## Filmografi (utvalgt)
* 1946 – *[[Englandsfarere]]*, Cramer
* 1943 – *[[Vigdis (film)|Vigdis]]*, en bondegutt

## Referanser


## Eksterne lenker
*
Lappee

**Lappee** (tidligere: *Lappvesi*) er en tidligere kommune i landskapet Södra Karelen i Finland. Kommunen hadde  innbyggere og et areal på 574&nbsp;km² i 1963. Den grenset til kommunene Villmanstrand, Ylämaa, Luumäki, Lemi, Taipalsaari, Joutseno og Nuijamaa, og den hadde også grense mot Russland. Lappee var en finskspråklig kommune.

Ved krigsavslutningen i 1944 ble 8,3&nbsp;km² av kommunen avstått til Russland. 

Den 1. januar 1967 ble kommunene Lappee og Lauritsala slått sammen med byen Villmanstrand.

## Referanser
Nina Zanjani

**Nina Zanjani** (født 1981) er en svensk skuespiller. Hun gikk ut fra Teaterhögskolan i Stockholm 2007 og var elev på Stockholms Elementära Teaterskola i 2001–2002. Hun medvirket i Dramatens oppsetninger av *Festen* og *Woyzeck*, og spilte Josie i Backateaterns oppsetning av Rona Munros *Järn* i 2005.

Zanjani spilte en av hovedrollene i Helena Bergströms regidebut, *[[Se upp for dårene]]*, som datteren Yasmin. I november 2007 hadde teaterstykket *Don Carlos* premiere på Göteborgs stadsteater, der Zanjani spilte dronning Elisabeth. Hun medvirket også i *Night Rider* av Björn Runge på samme teater og i *Nathan den vise* på Stockholm Stadsteater. Hun spilte også i *Wallander* og i SVTs dramatisering om Selma Lagerlöf, som ble sendt i Sverige den 26. og 27. desember 2008.

## Filmografi (utvalg)

## Referanser


## Eksterne lenker
* 
*
Huesca (provins)

**Huesca** (spansk: *Huesca*, aragonesisk: *Uesca*) er en provins nordøst i Spania, nord i den autonome regionen Aragón. Provinshovedstaden er Huesca. Provinsen har et areal på 15&nbsp;626 km² og er dermed blant de større provinsene i Spania. 

Provinsen ligger like sør for Pyreneene og grenser til Zaragoza og Lleida og regionen Navarra. I tillegg grenser den til de franske departementene Pyrénées-Atlantiques og Hautes-Pyrénées.

Provinsen har 202 kommuner og om lag 228&nbsp;000 innbyggere. Rundt en fjerdedel av disse bor i provinshovedstaden. 

Det høyeste fjellet i Pyreneene, Aneto, ligger i Huesca.

## Referanser


## Eksterne lenker
*
Huelva (provins)

**Huelva** er en provins sør i Spania, vest i den autonome regionen Andalucía. Den grenser til provinsene Badajoz, Sevilla og Cádiz, Portugal og til Atlanterhavet. Provinshovedstaden er Huelva.

Provinsen har et areal på 10&nbsp;148 km² og rundt en halv million innbyggere. En tredjedel av disse bor i provinshovedstaden. Provinsen har 79 kommuner. 

## Referanser


## Eksterne lenker
*
Yoichiro Nambu

**Yoichiro Nambu** (født 18. januar 1921 i Tokyo i Japan, død 5. juli 2015 i Osaka) var en japansk-amerikansk fysiker og professor ved University of Chicago. Han er kjent for sine bidrag til fagfeltet teoretisk fysikk.

I 1952 ble han invitert til *Institute for Advanced Study in Princeton* i *New Jersey* for å studere. Han flyttet til University of Chicago i 1954 og ble utnevnt til professor i 1958. Han fikk sitt amerikanske statsborgerskap i 1970.

Nambu har vunnet en rekke utmerkelser og priser, blant annet J. Robert Oppenheimer Prize, USAs National Medal of Science, Japan Order of Culture, Planck-medaljen, Wolf-prisen i fysikk. Han ble tildelt halvparten av Nobelprisen i fysikk i 2008 for oppdagelsen av spontan brutt symmetri i subatomær fysikk.

## Referanser


## Eksterne lenker

* nobelprize.org, Pressemelding
Guadalajara (provins)

**Guadalajara** er en provins sentralt i Spania, nord i den autonome regionen Castilla-La Mancha. Den grenser til provinsene Cuenca, Segovia, Soria, Zaragoza og Teruel, samt regionen Madrid. 

Provinsen har nærmere 240&nbsp;000 innbyggere og dekker et område på om lag 12&nbsp;167 km². Provinshovedstaden er Guadalajara, der om lag en tredjedel av innbyggerne i provinsen bor. Det er 288 kommuner i Guadalajara, men de fleste er landsbyer med mindre enn 200 innbyggere. 

## Eksterne lenker
*
Córdoba (provins i Spania)

**Córdoba** (arabisk: قرطبة, *Qurṭuba*) er en provins sør i Spania, nord i den autonome regionen Andalucía. Den grenser til provinsene Málaga, Sevilla, Badajoz, Ciudad Real, Jaén og Granada.

Provinsen har et areal på 13&nbsp;550 km² og rundt 800&nbsp;000 innbyggere. 40 % av disse bor i provinshovedstaden Córdoba. Provinsen har 75 kommuner. 

## Eksterne lenker
*
Nytorget (Stavanger)

**Nytorget** i Stavanger ble i sin tid opprettet som et hestetorg, for å avlaste Torget og det gamle Hestetorget, som lå ovenfor Arkaden kjøpesenter i Laugmannsgata. Torget med oppbyggingen slik det er i dag ble ferdig i 1923. Før den tid var det en jevn skråning ned mot husene på nedsiden.

Pedersgata 1, 3 og 5 er revet og blitt en del av Nytorget. Pedersgata starter da i praksis ved Runestad Elektro i Pedersgata 2. I den andre enden regner en Nytorget til Petrikirken, Hospitalgata og Bergelandsgata.

Hver formiddag var det grønnsakshandel der bondekonene kom og solgte sine varer. Enkelte ganger var det også hestemarked.

Gjennom årene har mange demonstrasjonstog startet på Nytorget, og det har vært holdt mange politiske appeller her. I 1888 holdt Johan Tanke Sviland den første talen i Stavanger om lik stemmerett for alle.

I perioder har det også vært holdt misjonsmøter på torget. Det er Haakon Storm og Ludvig Monsen som var de mest kjente. Monsen var lam og blind, og lå i en bårevogn, mens Storm talte. Sammen sang de også salmer.

Byens rutebilstasjon lå i mange år på Nytorget. Bussene til Dale, Høle, Forsand, Sirdal, Madland, Gjesdal og Hunnedalen gikk herfra. Etter at bussene forsvant, ble Nytorget brukt som drosjeholdeplass i en del år. 

I sommerhalvåret holdes det hver lørdag loppemarket på Nytorget. Det er også av og til arrangementer på nedsiden av Nytorvet og Pedersgata blir sperret.

Torget har også vært brukt som sted for byens Ramadanfestival, med over 1000 personer til stede på Nytorget og i Pedersgata.

Rundt torget er det en rekke butikker. Den som har vært lengst er tre generasjoner urmaker Thorbjørnsen, som har holdt til i de samme lokalene siden 1930. Politiet holdt lenge til på Nytorget. De overtok lokalene til Petri skole, og før skolen holdt Møbelmagasinet til her. Frue Meieri hold også til på Nytorget i mange år før de flyttet til Våland – dagens lokaler for Arkeologisk Museum.

Slakter Thore Idsøe kjøpte området i 1830-årene. Området gikk deretter under navnet Idsøstykket eller Idsømarkå, fram til det ble Nytorget.

## Kilder
 
* Alfred Hauge: Stå opp, Stavanger Aftenblad, 11. januar 1975.
* Erling Jensen: Nytorget – https://www.erlingjensen.net/nytorget/
* Hasiv: Pedersgata før og nå, Rogalands avis, oktober, 1984.
* Stavanger Aftenblad: Nytorvet i ny skikkelse, 13. januar 1923.
Ciudad Real (provins)

**Ciudad Real** er en provins sentralt i Spania, sørvest i den autonome regionen Castilla-La Mancha. Den grenser til provinsene Cuenca, Albacete, Jaén, Córdoba, Badajoz og Toledo. Provinshovedstaden er Ciudad Real.

Provinsen har omkring en halv million innbyggere, og dekker et område på 19&nbsp;813 km². Den er dermed blant de større provinsene i landet. 

Tablas de Daimiel nasjonalpark ligger i Ciudad Real, mens Cabañeros nasjonalpark ligger i både denne provinsen og provinsen Toledo.

## Referanser


## Eksterne lenker
*